ai4bharat/Pralekha huggingface dataset:
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
92.8% റേഷൻ കാർഡുകളുടെയും ആധാർ സീഡിംഗ് പൂർത്തിയായി
ന്യൂഡൽഹി, ജൂലൈ 30, 2021
ദേശീയ തലത്തിൽ, 21.91 കോടി  റേഷൻ കാർഡുകളും, 70.94 കോടി  എൻഎഫ്എസ്എ ഗുണഭോക്താക്കളെയും ആധാറുമായി ബന്ധിപ്പിക്കുന്ന പ്രക്രിയ സംസ്ഥാനങ്ങൾ/കേന്ദ്ര ഭരണ പ്രദേശങ്ങൾ പൂർത്തിയാക്കിയിട്ടുണ്ടെന്ന് കേന്ദ്ര ഉപഭോക്തൃ കാര്യ, ഭക്ഷ്യ, പൊതുവിതരണ വകുപ്പ് സഹമന്ത്രി സാധ്വി നിരഞ്ജൻ ജ്യോതി രാജ്യസഭയിൽ രേഖാമൂലം മറുപടി നൽകി. രാജ്യത്ത്, 23/07/2021 വരെ, ഏകദേശം 4.98 ലക്ഷം  ന്യായവില കേന്ദ്രങ്ങളിൽ ഇ-പോസ് ഉപകരണങ്ങൾ ഉണ്ട്.
ദേശീയ ഭക്ഷ്യസുരക്ഷാ നിയമം 2013  ആനുകൂല്യങ്ങൾ രാജ്യവ്യാപകമായി ലഭ്യമാക്കുന്നതിനുള്ള 'വൺ നേഷൻ വൺ റേഷൻ കാർഡ്'  പദ്ധതി നിലവിൽ 33 സംസ്ഥാനങ്ങളിൽ / കേന്ദ്രഭരണപ്രദേശങ്ങളിലെ 86.7% എൻഎഫ്എസ്എ ഗുണഭോക്താക്കളെ  ഉൾപ്പെടുത്തി ലഭ്യമാക്കിയിട്ടുണ്ട്.
കേരളത്തിൽ,റേഷൻ കാർഡുകൾ ആധാറുമായി ബന്ധിപ്പിക്കുന്നത് 100 ശതമാനവും , ഗുണഭോക്താക്കളുടെ ആധാർ സീഡിംഗ് 96 ശതമാനവും , ന്യായവില ഷോപ്പ് ഓട്ടോമേഷൻ 100 ശതമാനവും പൂർത്തിയാക്കി.
RRTN/SKY
പ്രധാനമന്ത്രിയുടെ ഓഫീസ്
മണിപ്പൂർ സംസ്ഥാന രൂപീകരണ ദിനത്തിൽ പ്രധാനമന്ത്രിയുടെ ആശംസ
മണിപ്പൂർ സംസ്ഥാന രൂപീകരണ ദിനത്തിൽ പ്രധാനമന്ത്രി ശ്രീ നരേന്ദ്ര മോദി സംസ്ഥാനത്തെ ജനങ്ങൾക്ക് ആശസകൾ നേർന്നു
" മണിപ്പൂരിലെ ജനങ്ങൾക്ക് സംസ്ഥാന രൂപീകരണദിനത്തിൽ ആശംസകൾ ദേശിയ വികസനത്തിൽ മണിപ്പൂരിന്റെ സംഭാവനകളിൽ രാജ്യത്തിന് അഭിമാനമുണ്ട് . നൂതനാശയങ്ങളുടെയും കായിക മികവിന്റെയും ശക്തികേന്ദ്രമാണ് മണിപ്പൂർ . പുരോഗതിയിലേക്കുള്ള സംസ്ഥാനത്തിന്റെ പ്രയാണത്തിൽ എന്റെ ആശംസകൾ " പ്രധാനമന്ത്രി ട്വിറ്ററിൽ കുറിച്ചു .
പ്രത്യേക സേവനങ്ങളും ഫീച്ചറുകളും
പെൻഷൻ പരാതി പരിഹാര അദാലത്ത്
തിരുവനന്തപുരം: 09 മാർച്ച്, 2023
സി എ പി എഫ് / ആസാം റൈഫിൾസ് എന്നിവയിൽ നിന്ന് വിരമിച്ച ഉദ്യോഗസ്ഥരുടെ പരാതികൾ പരിഹരിക്കുന്നതിന് തിരുവനന്തപുരം പള്ളിപ്പുറം സി ആർ പി എഫ് ഗ്രൂപ്പ് സെന്ററിലെ മെൻസ് ക്ലബിൽ 2023 മാർച്ച് 24 ന് രാവിലെ 11 മണിക്ക് വെൽഫെയർ ആൻഡ് റീഹാബിലിറ്റേഷൻ ബോർഡ് യോഗം ചേരും. സി ആർ പി എഫ് ഉദ്യോഗസ്ഥർക്കായുള്ള പെൻഷൻ അദാലത്ത് ഉച്ചയ്ക്ക് 12 മണിക്ക് നടക്കും. പള്ളിപ്പുറം സി ആർ പി എഫ് ഗ്രൂപ്പ് സെന്റർ, ഡി ഐ ജി പി, ശ്രീ വിനോദ് കാർത്തിക് അധ്യക്ഷനാകും.
NS
(Visitor Counter : 35
പ്രധാനമന്ത്രിയുടെ ഓഫീസ്
പാരാലിമ്പിക് ഗെയിംസിൽ പുരുഷ ഡിസ്കസ് ത്രോയിൽ വെള്ളി മെഡൽ നേടിയ യോഗേഷ് കതുനിയയെ പ്രധാനമന്ത്രി അഭിനന്ദിച്ചു
ടോക്കിയോയിൽ നടക്കുന്ന പാരാലിമ്പിക്സ് ഗെയിംസിൽ പുരുഷ ഡിസ്കസ് ത്രോയിൽ വെള്ളി മെഡൽ നേടിയ യോഗേഷ് കതുനിയയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു;
"യോഗേഷ് കതുനിയയുടെ മികച്ച പ്രകടനം. അദ്ദേഹം വെള്ളി മെഡൽ നേടിയതിൽ ആഹ്ളാദിക്കുന്നു. അദ്ദേഹത്തിന്റെ മാതൃകാപരമായ വിജയം വളർന്നുവരുന്ന കായികതാരങ്ങളെ പ്രചോദിപ്പിക്കും. അദ്ദേഹത്തിന് അഭിനന്ദനങ്ങൾ. അദ്ദേഹത്തിന്റെ ഭാവി ശ്രമങ്ങൾക്ക് ആശംസകൾ.
റോഡ് ഗതാഗത, ഹൈവേ മന്ത്രാലയം
കാലി ട്രക്കുകള് ഉള്പ്പെടെയുള്ള ചരക്കു വാഹനഡ്രൈവര്മാരുടെയും ചരക്കുമായി പോകുന്നവരുടെയും പ്രശ്നങ്ങളും പരാതികളും പരിഹരിക്കാന് കേന്ദ്ര ആഭ്യന്തര മന്ത്രാലയത്തിന്റെ കണ്ട്രോള് റൂം
കേന്ദ്ര ആഭ്യന്തര മന്ത്രാലയത്തിന്റെ ഹെല്പ് ലൈന് നമ്പര് 1930ലും ദേശീയപാതാ അതോറിറ്റിയുടെ ഹെല്പ് ലൈന് നമ്പര് 1033ലും സഹായം തേടാം.
(ന്യൂഡല്ഹി, മെയ് 03, 2020:
ലോക്ഡൗണ് കാലത്ത് അന്തര് സംസ്ഥാന യാത്ര നടത്തുന്ന കാലി ട്രക്കുകള് ഉള്പ്പെടെയുള്ള ചരക്കു വാഹനങ്ങളുടെ ഡ്രൈവര്മാരും ചരക്കു കടത്തുന്നവരും നേരിടുന്ന പ്രശ്നങ്ങള്ക്കും അവരുടെ പരാതികള്ക്കും വേഗത്തില് പരിഹാരം ഉറപ്പാക്കാന് കേന്ദ്ര ആഭ്യന്തര മന്ത്രാലയം. ആഭ്യന്തര മന്ത്രാലയത്തിന്റെ കണ്ട്രോള് റൂമൂകള് ഇതിന് ഉപയോഗപ്പെടുത്താനും റോഡ് ഗതാഗത, ഹൈവേ മന്ത്രാലയ ഉദ്യോഗസ്ഥരെയും ഇതിനായി നിയോഗിക്കാനുമാണ് തീരുമാനം.
ലോക് ഡൗണ് കാലത്ത് ഡ്രൈവര്മാരുടെയും ചരക്കുമായി പോകുന്നവരുടെയും ഏതു പരാതിയും ആഭ്യന്തര മന്ത്രാലയത്തിന്റെ കണ്ട്രോള് റൂം നമ്പര് 1930 ല് അറിയിക്കാം. ദേശീയപാതയുമായി ബന്ധപ്പെട്ട പരാതികള് ദേശീയപാതാ അതോറിറ്റിയുടെ ഹെല്പ് ലൈന് നമ്പര് 1033ലും അറിയിക്കാം. റോഡ് ഗതാഗത, ദേശീയപാതാമന്ത്രാലയം, ദേശീയ പാതാ അതോറിറ്റി, സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഗതാഗത വകുപ്പുകള് എന്നിവ ഡ്രൈവര്മാര്ക്കും ചരക്കു കടത്തുകാര്ക്കും വിവരങ്ങള് ലഭ്യമാക്കാന് ആവശ്യമായ അടിയന്തര നടപടികള് സ്വീകരിക്കും. റോഡ് ഗതാഗത, ദേശീയപാതാമന്ത്രാലയത്തില് നിന്നും നിയോഗിച്ച ഉദ്യോഗസ്ഥര് പരാതി പരിഹാരപ്രവര്ത്തനങ്ങളെ സഹായിക്കും. ദിവസവും ലഭിക്കുന്ന പരാതികള് റോഡ് ഗതാഗത, ദേശീയപാതാമന്ത്രാലയം ഉദ്യോഗസ്ഥർ ഏകോപിപ്പിക്കും.
ലോക്ഡൗണ് കാലത്തെ വാഹന നീക്കങ്ങള് ആഭ്യന്തര മന്ത്രാലയത്തിന്റെ ഉത്തരവുകളുടെയും മാര്ഗനിര്ദേശങ്ങളുടെയും അടിസ്ഥാനത്തിലായിരിക്കും നിയന്ത്രിക്കുക എന്നും വ്യക്തമാക്കിയിട്ടുണ്ട്.
അന്തര് സംസ്ഥാന ചരക്കു കടത്തുന്ന കാലി ട്രക്കുകള് ഉള്പ്പെടെയുള്ള വാഹനങ്ങളുടെ സഞ്ചാരവുമായി ബന്ധപ്പെട്ട ഡ്രൈവര്മാര്, ചരക്കു കൊണ്ടുപോകുന്നവര്, ക്ലീനര്മാര് എന്നിവര്ക്ക് അവരുടെ വീടുകള് മുതലും വാഹനങ്ങള് പാര്ക്ക് ചെയ്യുന്നിടങ്ങളിലും നേരിടുന്ന പ്രശ്നങ്ങള്ക്കു പരിഹാരം ലഭ്യമാക്കാനാണ് നിര്ദേശം.
രാജ്യത്ത് കൊവിഡ് 19മായി ബന്ധപ്പെട്ടു പ്രഖ്യാപിച്ച ലോക്ഡൗണ് കാരണം സംസ്ഥാനങ്ങളിലേക്കും കേന്ദ്രഭരണ പ്രദേശങ്ങളിലേക്കുമുള്ള ചരക്കു കടത്തലിനു തടസ്സങ്ങള് ഒഴിവാക്കുന്നതിനാണ് ഈ സംവിധാനം ഏര്പ്പെടുത്തിയിരിക്കുന്നത്.
PIB Headquarters
റീജിയണൽ ഔട്ട്റീച് ബ്യൂറോയുടെ ആഭിമുഖ്യത്തിൽ അന്താരാഷ്ട്ര യോഗാദിനാചരണം ഓണ്ലൈന് പ്ലാറ്റ്ഫോമിലൂടെ
കേന്ദ്ര വാർത്താ വിതരണ പ്രക്ഷേപണ മന്ത്രാലയത്തിന് കീഴിലുള്ള തിരുവനന്തപുരത്തെ റീജിയണൽ ഔട്ട്റീച് ബ്യൂറോയുടെയും ,ജില്ലകളിലെ ഫീൽഡ് ഔട്ട്റീച് ബ്യൂറോകളുടെയും ആഭിമുഖ്യത്തിൽ ഇക്കൊല്ലത്തെ അന്താരാഷ്ട്ര യോഗാദിനാചരണം കോവിഡ്-19ന്റെ പശ്ചാത്തലത്തില് ജൂണ് 21ന് വ്യത്യസ്തമായ രീതിയില് ആചരിക്കും. "വീട്ടിൽ യോഗ, കുടുംബത്തോടൊപ്പം യോഗ " എന്നതാണ് ഇക്കൊല്ലത്തെ വിഷയം.
ദേശീയ ആയുഷ് മിഷനുമായി സഹകരിച്ചു കൊണ്ട് റീജിയണൽ ഔട്ട്റീച് ബ്യൂറോയുടെ ആഭിമുഖ്യത്തിൽ ഹൈസ്കൂൾ വിദ്യാർത്ഥികൾക്കായി "യോഗ ഒരു ജീവിതചര്യ " എന്ന വിഷയത്തിലും, ഹയർ സെക്കന്ററി വിദ്യാർത്ഥികൾക്കായി " യോഗ ഒരു ചികിത്സാശാസ്ത്രം " എന്ന വിഷയത്തിലും ഉപന്യാസ മത്സരം, വിവിധ രോഗങ്ങളെ കുറിച്ച് 14 ജില്ലകളിലും വെബ്ബിനാർ , യോഗയെ കുറിച്ചുള്ള വീഡിയോ മത്സരം തുടങ്ങിയവ സംഘടിപ്പിക്കും.
പാലക്കാട് കേന്ദ്ര ഫീല്ഡ് ഔട്ട്റീച്ച് ബ്യൂറോ ജൂണ് 21-ന് ഓണ്ലൈന് ശില്പശാല സംഘടിപ്പിക്കും. യോഗയെ കുറിച്ചുള്ള ക്ലാസ്, പ്രദര്ശനം തുടങ്ങിയവയാണ് പ്രധാനമായും നടക്കുക. വീടുകളിലിരുന്ന് ഇതില് പങ്കെടുക്കാം. ശില്പശാലയോടനുബന്ധിച്ച് വിദ്യാര്ത്ഥികള്ക്കു വേണ്ടി മല്സരവും നടത്തും.
എറണാകുളം ഫീൽഡ് ഔട്ട്റീച്ച് ബ്യൂറോയുടെ ആഭിമുഖ്യത്തിൽ ഗൂഗിൾ മീറ്റ് വഴി വൈകിട്ട് 4 മണിയ്ക്ക് യോഗ വെബ്ബിനാർ സംഘടിപ്പിക്കും.
യോഗ ദിനത്തോടനുബന്ധിച്ച് കോട്ടയം ഫീല്ഡ് ഔട്ട്റീച്ച് ബ്യൂറോ ഓണ്ലൈന് സെമിനാറുകൾ സംഘടിപ്പിക്കും. യോഗ, കോവിഡിനെ തുടർന്ന കുഞ്ഞുങ്ങളും മുതുന്നവരും നേരിടുന്ന പിരിമുറുക്കം കുറയ്ക്കാനുള്ള ധ്യാനം, തുടങ്ങിയവയും സംഘടിപ്പിച്ചിട്ടുണ്ട് . വീടുകളിലിരുന്ന് ഇവയിൽ പങ്കെടുക്കാം. നാർണമൊഴി പഞ്ചായത്തിലെ മലവേടൻ കമ്യൂണിറ്റി വാട്ട്സ് പ്പ് കൂട്ടായിമാ ഉൾപ്പെടുത്തിയുള്ള സെമിനാർ രാവിലെ 10 നും യോഗക്ഷേമസഭ ആലപുഴ ജില്ല വനിത വിഭാഗത്തിനുള്ള സെമിനാർ ഉച്ചയക്ക് 12 മണിക്കു മാണ് നടക്കുക . ആലപുഴ ആർട്ട് ഓഫ് ലിവിങ്ങിലെ യോഗാ ടീച്ചർമാർ സെമിനാറുകൾ നയിക്കും .
പ്രധാനമന്ത്രിയുടെ ഓഫീസ്
പ്രധാനമന്ത്രിയും മൊസാംബിക് പ്രസിഡന്റ് ബഹുമാനപ്പെട്ട ഫിലിപ് ജാസിന്റോ ന്യൂസിയും ടെലിഫോണില് സംസാരിച്ചു
പ്രധാനമന്ത്രി ശ്രീ. നരേന്ദ്ര മോദി മൊസാംബിക് പ്രസിഡന്റ് ബഹുമാനപ്പെട്ട ഫിലിപ് ജാസിന്റോ ന്യൂസിയുമായി ടെലിഫോണില് സംസാരിച്ചു.
കോവിഡ്- 19 മഹാവ്യാധി നിമിത്തം ഇരു രാജ്യങ്ങളും നേരിടുന്ന വെല്ലുവിളിയെ കുറിച്ച് നേതാക്കള് ചര്ച്ച ചെയ്തു. അവശ്യ മരുന്നുകളും സംവിധാനങ്ങളും ലഭ്യമാക്കുക കൂടി ചെയ്ത് പ്രതിസന്ധിഘട്ടത്തില് മൊസാംബിക്കിനെ പിന്തുണയ്ക്കാമെന്നു പ്രധാനമന്ത്രി അറിയിച്ചു. ആരോഗ്യ സംരക്ഷണത്തിലും മരുന്നു ലഭ്യമാക്കുന്നതിലും ഇരു രാജ്യങ്ങളും തമ്മില് അടുത്ത ബന്ധം പുലര്ത്തുന്നതില് പ്രസിഡന്റ് ന്യൂസി അഭിന്ദനം അറിയിച്ചു.
മൊസാംബിക്കിലെ ഇന്ത്യന് നിക്ഷേപങ്ങളെയും വികസന പദ്ധതികളെയും കുറിച്ച് ഇരു നേതാക്കളും ചര്ച്ച ചെയ്തു. ആഫ്രിക്കയുമായുള്ള സര്വ വിധ പങ്കാളിത്തത്തിന്റെയും പ്രധാന തൂണാണ് മൊസാംബിക്കെന്നു പ്രധാനമന്ത്രി പറഞ്ഞു. മൊസാംബിക്കിലെ കല്ക്കരി, പ്രകൃതി വാതക മേഖലകളില് ഇന്ത്യന് കമ്പനികളുടെ സാന്നിധ്യം ശക്തമാണെന്ന് ഓര്മിപ്പിക്കുകയും ചെയ്തു.
പ്രതിരോധ, സുരക്ഷാ മേഖലകളില് ഉഭയകക്ഷി ബന്ധം ശക്തമായി വരുന്നതില് ഇരു നേതാക്കളും സംതൃപ്തി പ്രകടിപ്പിച്ചു. ഉത്തര മൊസാംബിക്കില് നിലനില്ക്കുന്ന ഭീകരവാദ പ്രവര്ത്തനങ്ങളില് പ്രസിഡന്റ് ന്യൂസിക്കുള്ള ആശങ്കകളോടു യോജിച്ച പ്രധാനമന്ത്രി, മൊസാംബിക് പൊലീസിന്റെയും സുരക്ഷാ സേനകളുടെയും ശേഷി വര്ധന ഉള്പ്പെടെയുള്ള കാര്യങ്ങളില് സാധ്യമായ എല്ലാ സഹായവും വാഗ്ദാനം ചെയ്തു.
മൊസാംബിക്കിലെ ഇന്ത്യക്കാരുടെയും ഇന്ത്യന് വംശജരുടെയും സുരക്ഷ ഉറപ്പാക്കുന്നതിനായി മൊസാംബിക് അധികൃതര് നടത്തിയ ശ്രമങ്ങള്ക്കു പ്രധാനമന്ത്രി പ്രത്യേക നന്ദി അറിയിച്ചു.
മഹാവ്യാധിയുടെ നാളുകളില് സഹകരണത്തിന്റെയും പിന്തുണയുടെയും കൂടുതല് സാധ്യതകള് തുറന്നുകിട്ടുന്നതിനായി ഇരു രാജ്യങ്ങളിലെയും ഉദ്യോഗസ്ഥര് തമ്മിലുള്ള ബന്ധം തുടരുമെന്ന് ഇരു നേതാക്കളും പരസ്പരം സമ്മതിച്ചു.
പ്രധാനമന്ത്രിയുടെ ഓഫീസ്
'ലോക ഭൗമദിന'ത്തോടനുബന്ധിച്ച് സംഘടിപ്പിച്ച 100,000 വൃക്ഷത്തൈ നടീൽ പരിപാടിയെ പ്രധാനമന്ത്രി അഭിനന്ദിച്ചു
'ലോക ഭൗമദിന'ത്തോടനുബന്ധിച്ച് അസമിലെ തകം മിസിംഗ് പോറിൻ കെബാംഗ്  സംഘടിപ്പിച്ച ഒരു ലക്ഷം വൃക്ഷത്തൈ നടീൽ പരിപാടിയുടെ സംരംഭത്തെ പ്രധാനമന്ത്രി ശ്രീ നരേന്ദ്ര മോദി പ്രശംസിച്ചു.
ലഖിംപൂർ  ലോക്സഭാ എംപി ശ്രീ പ്രദാൻ ബറുവയുടെ ട്വീറ്റിന് മറുപടിയായി പ്രധാനമന്ത്രി ട്വീറ്റ് ചെയ്തു;
"സുസ്ഥിര വികസനത്തിന് ആക്കമേകാനുള്ള നല്ല ശ്രമം."
Good effort to boost sustainable development. https://t.co/94AWG2TXZE
— Narendra Modi  April 24, 2023
പ്രധാനമന്ത്രിയുടെ ഓഫീസ്
ആഷാഢ പൂര്ണിമ-ധര്മ്മ ചക്ര ദിന പരിപാടിയിലെ പ്രധാനമന്ത്രിയുടെ സന്ദേശം
നമോ ബുദ്ധായ!
നമോ ഗുരുഭ്യോ!
ആദരണീയനായ രാഷ്ട്രപതി, മറ്റ് അതിഥികളെ, മഹതികളെ, മഹാന്മാരെ!
നിങ്ങള്ക്കെല്ലാവര്ക്കും വളരെ സന്തോഷകരമായ ധര്മ്മചക്ര ദിനവും ആഷാഢ പൂര്ണിമയും നേരുന്നു! ഇന്ന് നമ്മള് ഗുരു പൂര്ണിമയും ആഘോഷിക്കുക യാണ്. ജ്ഞാനോദയം നേടിയശേഷം ബുദ്ധന് ലോക ത്തിന് തന്റെ ആദ്യത്തെ ധര്മ്മപ്രഭാഷണം നടത്തിയ ദിവസമാണ് ഇന്ന്. അറിവുള്ളിടത്ത് പൂര്ണ്ണതയുണ്ടെന്ന് നമ്മുടെ രാജ്യത്ത് പറയപ്പെടാറുണ്ട്. പ്രാസംഗികന് ബുദ്ധന് തന്നെ ആയിരിക്കുമ്പോള്, ഈ തത്ത്വചിന്ത ലോകക്ഷേമത്തിന്റെ പര്യായമായി മാറുന്നത് സ്വാഭാവി കമാണ്. ത്യാഗത്തിന്റെയും സഹിഷ്ണുതയുടെയും പ്രതിരൂപമായ ബുദ്ധന് സംസാരിക്കുമ്പോള്, അത് കേവലം വാക്കുകള് മാത്രമല്ല അവിടെ ധര്മ്മത്തിന്റെ ഒരു സമ്പൂര്ണ്ണ ചക്രം ആരംഭിക്കുകയാണ്. അന്ന് അദ്ദേഹം അഞ്ച് ശിഷ്യന്മാര്ക്ക് മാത്രമാണ് ധര്മ്മ പ്രഭാഷണം നടത്തിയത്, എന്നാല് ഇന്ന് ലോകമെ മ്പാടും ആ തത്ത്വചിന്തയുടെ അനുയായികളുണ്ട്, ബുദ്ധനില് വിശ്വസിക്കുന്നവരായി
സുഹൃത്തുക്കളെ,
ഭഗവാന് ബുദ്ധന് സാരാനാഥില് ജീവിതത്തിന്റെ മുഴുവന് സൂത്രവാക്യവും പൂര്ണ്ണമായ അറിവും നല്കി. കഷ്ടപ്പാടുകളുടെ കാരണവും അത് എങ്ങനെ ജയിക്കാമെന്നും അദ്ദേഹം വിശദീകരിച്ചു. ഭഗവാന് ബുദ്ധന് നമ്മുടെ ജീവിതത്തിന് ഉദാത്തമായ എട്ട് മാര്ഗ്ഗങ്ങള് അല്ലെങ്കില് എട്ട് മന്ത്രങ്ങള് നല്കി. 'സമ്മദിത്തി' , 'സമ്മസങ്കല്പ്പ' , സമമ്മവാച്ച , സമ്മകമന്ത , സമ്മ അജിവ , സമ്മ വയാമ  , സമ്മ സതി , സമ്മ സമാധി  എന്നിവയാണ് അത്. നമ്മുടെ മനസും സംസാരവും നിശ്ചയദാര്ഢ്യവും നമ്മുടെ പ്രവര്ത്തനവും പരിശ്രമവും തമ്മിലും ഐക്യമുണ്ടെങ്കില് നമ്മുക്ക് നമ്മുടെ വേദനകളില് നിന്ന് പുറത്തുവരാനും സന്തോഷം നേടിയെടുക്കാനും കഴിയും. നല്ല കാലങ്ങളില് പൊതുക്ഷേമത്തിനായി പ്രവര്ത്തിക്കാന് ഇത് നമുക്ക് പ്രേരണനല്കുകയും പ്രയാസകരമായ വേളകളെ അഭിമുഖീകരിക്കാന് ശക്തി നല്കുകയും ചെയ്യുന്നു.
സുഹൃത്തുക്കളെ,
കൊറോണ മഹാമാരിയുടെ ഇന്നത്തെ കാലഘട്ടത്തില് ഭഗവാന് ബുദ്ധന്റെ പ്രസക്തി കൂടുതലാണ്. ബുദ്ധന്റെ പാത പിന്തുടര്ന്ന് ഏറ്റവും ബുദ്ധിമുട്ടുള്ള വെല്ലുവിളികളെ പോലും നമുക്ക് എങ്ങനെ നേരിടാമെന്ന് ഇന്ത്യ കാണിച്ചുകൊടുത്തു. ബുദ്ധന്റെ പഠിപ്പിക്കലുകള് പിന്തുടര്ന്നുകൊണ്ട് ഇന്ന് എല്ലാ രാജ്യങ്ങളും ഐക്യദാര്ഢ്യത്തോടെ മുന്നേറുകയും പരസ്പരം മറ്റൊരാളിന്റെ ശക്തിയായി തീരുകയും ചെയ്യുന്നു. ഈ ദിശയില്, അന്താരാഷ്ട്ര ബുദ്ധമത കോണ്ഫെഡറേഷന്റെ '' പ്രാര്ത്ഥനയ്ക്കൊപ്പം ജാഗ്രത  സംരംഭം വളരെ പ്രശംസനീയമാണ്
സുഹൃത്തുക്കളെ,
ധര്മ്മപദം പറയുന്നു;
न ही वेरेन वेरानि,
सम्मन्तीध कुदाचनम्।
अवेरेन च सम्मन्ति,
एस धम्मो सनन्ततो॥
അതായത്, ശത്രുത ശത്രുതയെ ശമിപ്പിക്കുന്നില്ല. മറിച്ച്, സ്നേഹത്തോടെയും വിശാല ഹൃദയത്തോടെയും ശത്രുതയെ ശാന്തമാക്കാം. ദുരന്തത്തിന്റെ കാലങ്ങളില് സ്നേഹത്തിന്റെയും ഐക്യത്തിന്റെയും ഈ ശക്തി ലോകം അനുഭവിച്ചിട്ടുണ്ട്. ബുദ്ധനെക്കുറിച്ചുള്ള ഈ അറിവ്, മാനവികതയുടെ ഈ അനുഭവം സമ്പന്നമാകു മ്പോള്, ലോകം വിജയത്തിന്റെയും സമൃദ്ധിയുടെയും പുതിയ ഉയരങ്ങളില് സ്പര്ശിക്കും.
ഈ ആഗ്രഹത്തോടെ, നിങ്ങള്ക്കെല്ലാവര്ക്കും വീണ്ടും നിരവധി അഭിനന്ദനങ്ങള്! ആരോഗ്യത്തോടെയിരിക്കു കയും മാനവികതയെ സേവിക്കുകയും ചെയ്യുക!
നന്ദി...
തൊഴില്, ഉദ്യോഗ മന്ത്രാലയം
ഏപ്രില്, മെയ് മാസങ്ങളിലായി ഇ.പി.എഫ്.ഒ 52.62 ലക്ഷം അംഗങ്ങളുടെ കെ.വൈ.സി വിവരങ്ങള് പുതുക്കി
(ന്യൂഡല്ഹി, 3 ജൂണ് 2020
കോവിഡ്-19 മഹാമാരിക്കാലത്ത്, ഓണ്ലൈന് സേവനങ്ങളുടെ ലഭ്യത ഉറപ്പു വരുത്തുന്നതിന് എംപ്ലോയീസ് പ്രോവിഡന്റ് ഫണ്ട് ഓര്ഗനൈസേഷന്  തങ്ങളുടെ 52.62 ലക്ഷത്തോളം അംഗങ്ങളുടെ നോ യുവര് കസ്റ്റമര് ഡാറ്റ  ഇക്കഴിഞ്ഞ ഏപ്രില്, മെയ് മാസങ്ങളില് പുതുക്കി. 39.97 ലക്ഷം അംഗങ്ങളുടെ ആധാര് വിവരങ്ങള് അക്കൗണ്ടുമായി ബന്ധിപ്പിക്കല്, 9.37 ലക്ഷം പേരുടെ മൊബൈല് ഫോണ് നമ്പറുകളും, 11.11 ലക്ഷം പേരുടെ ബാങ്ക് അക്കൗണ്ട് വിവരങ്ങളും ചേര്ക്കലും ഇതില് ഉള്പ്പെടും. യൂണിവേഴ്സല് അക്കൗണ്ട് നമ്പരുമായി  വിവരങ്ങള് ബന്ധിപ്പിച്ച് , അംഗങ്ങളുടെ ഐഡന്റിറ്റി സ്ഥിരീകരിക്കുന്നതിന് സഹായിക്കുന്ന ഒറ്റത്തവണ പ്രക്രിയയാണ് കെ.വൈ.സി.
ഇതിനു പുറമെ 4.81 ലക്ഷം അംഗങ്ങളുടെ പേരുകള് രേഖപ്പെടുത്തിയതിലെ തെറ്റ് തിരുത്തുകയും 2.01 ലക്ഷം പേരുടെ ജനനത്തീയതിയും, 3.70 ലക്ഷം പേരുടെ ആധാര് നമ്പര് വിവരങ്ങളും തിരുത്തുകയും ചെയ്തു.
ലോക്ക് ഡൗണ് കാലയളവിലും ജീവനക്കാരുടെ സുരക്ഷ ഉറപ്പാക്കിക്കൊണ്ട് ഇത്ര ബൃഹത്തായ പ്രക്രിയ പൂര്ത്തിയാക്കുന്നതിന്, ഇ.പി.എഫ്.ഒ, രണ്ട് മാര്ഗങ്ങളാണ് സ്വീകരിച്ചത്. ഓഫീസുകളില്സാമൂഹിക അകലം പാലിക്കുന്നുണ്ടെന്ന് ഉറപ്പാക്കി. വീടുകളില് നിന്ന് ജോലിചെയ്യാന് സൗകര്യമൊരുക്കി. കെ.വൈ.സി പുതുക്കല് നടപടികള് ലളിതമാക്കുകയും ചെയ്തു. ആധാര് വിവരങ്ങള് ചേര്ക്കുന്നതിന് തൊഴില്ദായകരെ ആശ്രയിക്കുന്നത് ഒഴിവാക്കിയും നടപടികള് സുഗമമാക്കി.
കെ.വൈ.സി പുതുക്കലിലൂടെ ഇ.പി.എഫ്.ഒ അംഗങ്ങള്ക്ക് മെംബര് പോര്ട്ടല് വഴി സേവനങ്ങള് ഓണ്ലൈന് ആയി ലഭ്യമാകും. കോവിഡ് 19 നെ തുടര്ന്ന് അടുത്തിടെ ആരംഭിച്ചു പ്രധാന മന്ത്രി ഗരീബ് കല്യാണ് പദ്ധതി വഴിയുള്ള അഡ്വാന്സ് തുക കൈപ്പറ്റുന്നതിന് ഇതുവഴി ഓണ്ലൈനിലൂടെ സാധിക്കും.
പ്രധാനമന്ത്രിയുടെ ഓഫീസ്
ചൈനാ സന്ദര്ശനത്തിന് പുറപ്പെടും മുന്പ് പ്രധാനമന്ത്രിയുടെ പ്രസ്താവന
പ്രധാനമന്ത്രി ശ്രീ. നരേന്ദ്ര മോദി നാളെയും മറ്റന്നാളും  ചൈനയിലെ വുഹാന് സന്ദര്ശിക്കും. ചൈനയിലേയ്ക്ക് യാത്ര തിരിക്കും മുമ്പ് പ്രധാനമന്ത്രി പുറപ്പെടുവിച്ച പ്രസ്താവന ചുവടെ :
'ചൈനീസ് പ്രസിഡന്റ് ഷീ ജിന്പിംഗുമായുള്ള ഒരു അനൗപചാരിക ഉച്ചകോടിക്കായി ഞാന് ഈ മാസം 27, 28 തീയതികളില് ചൈനയിലെ വുഹാന് സന്ദര്ശിക്കുന്നതാണ്.
ഉഭയകക്ഷി, ആഗോള പ്രാധാന്യമുള്ള നിരവധി വിഷയങ്ങളില് പ്രസിഡന്റ് ഷീയും, ഞാനും വീക്ഷണങ്ങള് കൈമാറും. സമകാലീന, ഭാവി അന്താരാഷ്ട്ര സാഹചര്യങ്ങളുടെ പശ്ചാത്തലത്തില് ദേശീയ വികസനം സംബന്ധിച്ച അവരവരുടെ കാഴ്ചപ്പാടുകളും, മുന്ഗണനകളും ഞങ്ങള് ചര്ച്ച ചെയ്യും.
ഇന്ത്യാ- ചൈന ബന്ധങ്ങളിലെ സംഭവവികാസങ്ങള് തന്ത്രപരവും ദീര്ഘകാലാടിസ്ഥനത്തിലുമുള്ളതായ കാഴ്ചപ്പാടില് നിന്ന് കൊണ്ട് ഞങ്ങള് അവലോകനം ചെയ്യും'.
(ND MRD –328
ആരോഗ്യ, കുടുംബക്ഷേമ മന്ത്രാലയം
25 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
ന്യൂ ഡൽഹി, ജൂൺ 9, 2021
സ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് രാജ്യത്തെ വാക്സിനേഷൻ യജ്ഞത്തിന് പിന്തുണ നൽകി വരികയാണ്. മഹാമാരി നിയന്ത്രിക്കുന്നതിനും നേരിടുന്നതിനും, അഞ്ച് ബിന്ദുക്കളിലൂന്നി പ്രവർത്തിക്കുന്ന കേന്ദ്ര ഗവണ്മെന്റ്റിന്റ്റെ തന്ത്രങ്ങളിൽ പ്രധാനം വാക്സിനേഷനാണ് .
ഉദാരവൽക്കരിച്ചതും ത്വരിതഗതിയിലുള്ളതുമായ കോവിഡ്-19 പ്രതിരോധ കുത്തിവയ്പ്പിന്റെ മൂന്നാം ഘട്ടം 2021 മെയ് 1 മുതൽ ആരംഭിച്ചു.
കേന്ദ്ര സർക്കാർ സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 25 കോടിയിലധികം വാക്സിൻ ഡോസുകൾ  സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കുമായി കൈമാറിയിട്ടുണ്ട്.
ഇതിൽ പാഴായതുൾപ്പടെ 23,74,21,808 ഡോസുകളാണ് മൊത്തം ഉപഭോഗം ആയി കണക്കാക്കുന്നത് .
1.33 കോടിയിലധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്. കൂടാതെ, മൂന്ന് ലക്ഷത്തിൽ  അധികം വാക്സിൻ ഡോസുകൾ അടുത്ത മൂന്ന് ദിവസത്തിനുള്ളിൽ സംസ്ഥാനങ്ങൾക്കും/കേന്ദ്രഭരണ പ്രദേശങ്ങൾക്കും ലഭിക്കും.
RRTN
(Visitor Counter : 161
ഉപഭോക്തൃകാര്യ, ഭക്ഷ്യ, പൊതുവിതരണ മന്ത്രാലയം
രാജ്യത്ത് പയറുവർഗങ്ങൾ വിതരണം ചെയ്യാനുള്ള ബൃഹത്ത് പദ്ധതി പുരോഗമിക്കുന്നു.
ന്യൂഡൽഹി, ഏപ്രിൽ 25, 2020
പ്രധാൻമന്ത്രി ഗരീബ് കല്യാൺ അന്ന യോജന  യ്ക്ക് കീഴിൽ രാജ്യത്തെ 20 കോടിയോളം കുടുംബങ്ങൾക്ക് മൂന്നുമാസത്തേയ്ക്ക് ഓരോ കിലോഗ്രാം പയറുവർഗങ്ങൾ വീതം വിതരണം ചെയ്യാനുള്ള ഒരു ബൃഹത്ത് പദ്ധതി പുരോഗമിക്കുകയാണ്. ഇതിന്റെ ഭാഗമായി ചരക്കുനീക്കം അടക്കമുള്ള തയ്യാറെടുപ്പുകളും നടന്നുവരുന്നു. കോവിഡ് മഹാമാരി സൃഷ്ടിച്ച ഈ പ്രതിസന്ധിഘട്ടത്തിൽ, രാജ്യത്തെ ജനങ്ങൾക്ക് ആവശ്യത്തിന് പോഷകാഹാരംഉറപ്പാക്കുന്നത് ലക്ഷ്യമിട്ടാണ് ഭക്ഷ്യസുരക്ഷാനിയമത്തിനു കീഴിൽ വരുന്ന കുടുംബങ്ങൾക്ക് ഓരോ കിലോ പയറുവര്ഗങ്ങള് വിതരണം ചെയ്യാൻ കേന്ദ്രസർക്കാർ തീരുമാനിച്ചിട്ടുള്ളത്. പയറുവർഗങ്ങളുടെ പുറംതോടുകൾ നീക്കം ചെയ്ത് ശുദ്ധമായ രൂപത്തിലായിരിക്കും ഗുണഭോക്താക്കൾക്ക് ലഭ്യമാക്കുക.
ഉപഭോക്തൃകാര്യ വകുപ്പിന്റെ മേൽനോട്ടത്തിൽ, NAFED ആണ് പദ്ധതി രാജ്യത്ത് നടപ്പിലാക്കുന്നത് .കേന്ദ്ര\സംസ്ഥാന സർക്കാരുകൾക്ക് കീഴിലുള്ള സംഭരണശാലകളിലുള്ള പയറുവർഗങ്ങൾ ശേഖരിച്ച്, FSSAI മാനദണ്ഡങ്ങൾക്കനുസരിച്ച് അവയുടെ പുറന്തോടുകൾ നീക്കം ചെയ്ത്, വൃത്തിയാക്കിയ ശേഷമാകും വിതരണത്തിനായി സംസ്ഥാനങ്ങൾക്ക് നൽകുക. ഇവ പിന്നീട സംസ്ഥാനസർക്കാരുകൾക്ക് കീഴിലെ സംഭരണശാലകളിലേയ്ക്കും തുടർന്ന് വിതരണത്തിനായി പൊതുവിതരണകേന്ദ്രങ്ങളിലേയ്ക്കും നൽകും.
ഭക്ഷ്യധാന്യ വിതരണത്തേക്കാൾ സങ്കീർണവും ബൃഹത്തുമായ ഒരു നടപടിയാണ് ഇത്. നാലാഴ്ചക്കാലത്തേയ്ക്ക് ഇവയുടെ ചരക്കുനീക്കങ്ങൾക്കായി മാത്രം രണ്ടു ലക്ഷത്തിലേറെ ലോറിയാത്രകൾ നടത്തേണ്ടതായിവരും. ഇതിനുപുറമെയാണ് സാധനങ്ങളുടെ കയറ്റിറക്കു നടപടികളും. ഉപഭോക്താവിന്റെ കയ്യിൽ എത്തുന്നതിനു മുൻപ്, ഓരോ കിലോഗ്രാം പയറുവർഗങ്ങളും ഏതാണ്ട് മൂന്ന്  ലോറി യാത്രകളിലൂടെയെങ്കിലും കടന്നുപോകും. ഇതിനോടൊപ്പം നിരവധിയായ കയറ്റിറക്കു നടപടികളും. ദീർഘദൂര ചരക്ക് നീക്കത്തിനായി ഗുഡ്സ് തീവണ്ടികൾ ഉപയോഗിക്കുമെങ്കിലും, കൂടുതൽ ചരക്കുനീക്കങ്ങളും റോഡ് മാർഗം ലോറികളിലൂടെയാവും.
മിക്ക സംസ്ഥാനങ്ങളും കേന്ദ്രഭരണപ്രദേശങ്ങളും ഈ മാസത്തെ വിഹിതത്തിന്റെ മൂന്നിലൊന്ന് വിതരണത്തിനായി എത്തിച്ചിട്ടുണ്ട്. 17 സംസ്ഥാനങ്ങളും കേന്ദ്രഭരണപ്രദേശങ്ങളുമാകട്ടെ വിതരണം തുടങ്ങിക്കഴിഞ്ഞു. മറ്റ് സംസ്ഥാനങ്ങൾ സാമൂഹിക അകലം പാലിക്കലും പൊതുസുരക്ഷയും ഉറപ്പാക്കുന്നതിന്റെ ഭാഗമായി, പയറുവർഗങ്ങളുടെ വിതരണം അടുത്ത മാസം ആദ്യവാരം നടത്താനുള്ള തയ്യാറെടുപ്പിലാണ്. ഇവിടങ്ങളിൽ ഭക്ഷ്യധാന്യങ്ങൾക്കൊപ്പമാകും ഇവ വിതരണം ചെയ്യുക.
സംസ്ഥാനങ്ങൾ, കേന്ദ്രഭരണപ്രദേശങ്ങൾ, NAFED, ദാൽ മില്ലുകൾ, വെയർഹൗസിംഗ് കോർപ്പറേഷനുകൾ എന്നിവയുമായുള്ള ഏകോപനത്തിനായി ഉപഭോക്തൃകാര്യ വകുപ്പ് കൃഷി-കർഷകക്ഷേമ മന്ത്രാലയത്തിന്റെ സഹായത്തോടെ അഞ്ചു സംഘങ്ങൾക്ക് രൂപം നൽകിയിട്ടുണ്ട്. ജോയിന്റ് സെക്രട്ടറിമാരാവും ഈ ഉദ്യോഗസ്ഥവൃന്ദത്തിനു നേതൃത്വം നൽകുക. വിതരണനടപടികളുടെ പുരോഗതി, അവയ്ക്ക് താഴെത്തട്ടിൽ നേരിടുന്ന തടസ്സങ്ങൾ എന്നിവ കൃഷി-ഉപഭോക്തൃകാര്യ സെക്രട്ടറിമാർ ദിവസേനെ അവലോകനം ചെയ്യുന്നുണ്ട്. ഇതിനു പുറമെ വിതരണത്തിൽ ഓരോ ദിവസവും ഉണ്ടാകുന്ന പുരോഗതി ക്യാബിനറ്റ് സെക്രട്ടറി നേരിട്ടാവും പരിശോധിക്കുക.
(പദ്ധതിയുടെ ആദ്യഘട്ട വിതരണം ഈ മാസമൊടുവിൽ, അല്ലെങ്കിൽ അടുത്തമാസം ആദ്യത്തോടെ പൂർത്തിയാകും. മൂന്നുമാസത്തേയും വിഹിതം ആദ്യഘട്ടത്തിൽ തന്നെ വിതരണം ചെയ്യാൻ മിക്കവാറും എല്ലാ സംസ്ഥാനങ്ങൾക്കും കേന്ദ്ര ഭരണപ്രദേശങ്ങൾക്കും സാധിക്കുമെന്നാണ് കരുതപ്പെടുന്നത്. മറ്റു സംസ്ഥാനങ്ങളിൽ മെയ് മൂന്നാം ആഴ്ചയ്ക്കുള്ളിൽ മുഴുവൻ വിഹിതവും വിതരണം ചെയ്യാനുള്ള ശ്രമങ്ങളും പുരോഗമിക്കുന്നുണ്ട്.
പ്രധാനമന്ത്രിയുടെ ഓഫീസ്
ദക്ഷിണ കൊറിയൻ പ്രസിഡന്റുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി 2023 മെയ് 20 ന് ഹിരോഷിമയിൽ ജി-7 ഉച്ചകോടിയ്ക്കിടെ ദക്ഷിണ കൊറിയൻ പ്രസിഡന്റ് യൂൻ സുക് യോളുമായി കൂടിക്കാഴ്ച നടത്തി
ദക്ഷിണ കൊറിയ-ഇന്ത്യ പ്രത്യേക തന്ത്രപരമായ പങ്കാളിത്തത്തിന്റെ പുരോഗതി നേതാക്കൾ അവലോകനം ചെയ്യുകയും പ്രത്യേകിച്ച് വ്യാപാരം, നിക്ഷേപം, ഉയർന്ന സാങ്കേതികവിദ്യ, ഐടി ഹാർഡ്വെയർ നിർമ്മാണം, പ്രതിരോധം, സെമി കണ്ടക്ടർ , സംസ്കാരം തുടങ്ങിയ രംഗങ്ങളിലെ ഉഭയകക്ഷി സഹകരണം ശക്തിപ്പെടുത്തുന്നതിനുള്ള വഴികളെ കുറിച്ച് ചർച്ച നടത്തുകയും ചെയ്തു,
ഇരുരാജ്യങ്ങളും നയതന്ത്രബന്ധം സ്ഥാപിച്ചതിന്റെ 50-ാം വാർഷികം ഈ വർഷം ആഘോഷിക്കുകയാണെന്ന് ചൂണ്ടിക്കാട്ടിയ നേതാക്കൾ , തങ്ങളുടെ സഹകരണം കൂടുതൽ വർധിപ്പിക്കാൻ സമ്മതിച്ചതായും സൂചിപ്പിച്ചു.
ജി-20-ലെ പ്രധാനമന്ത്രിയുടെ നേതൃത്വത്തെ പ്രസിഡന്റ് യൂൻ സുക് യോൾ അഭിനന്ദിക്കുകയും പിന്തുണ അറിയിക്കുകയും ചെയ്തു. ഈ വർഷം സെപ്റ്റംബറിൽ നടക്കുന്ന ജി 20 നേതാക്കളുടെ ഉച്ചകോടിക്കായി പ്രസിഡന്റ് യൂണിന്റെ ഇന്ത്യാ സന്ദർശനത്തിനായി ഉറ്റുനോക്കുകയാണെന്ന് പ്രധാനമന്ത്രി പറഞ്ഞു.
കൊറിയൻ റിപ്പബ്ലിക്കിന്റെ ഇന്തോ-പസഫിക് തന്ത്രത്തെയും അതിൽ ഇന്ത്യക്കുള്ള പ്രാധാന്യത്തെയും പ്രധാനമന്ത്രി സ്വാഗതം ചെയ്തു.
മേഖലയിലെ സംഭവവികാസങ്ങളെക്കുറിച്ച് നേതാക്കൾ അഭിപ്രായ വിനിമയവും നടത്തി.
-ND-
(
പ്രധാനമന്ത്രിയുടെ ഓഫീസ്
ക്വിറ്റ് ഇന്ത്യാ സമരത്തിൽ പങ്കെടുത്ത സ്വാതന്ത്ര്യ സമര സേനാനികൾക്ക് പ്രധാനമന്ത്രി ആദരാഞ്ജലികൾ അർപ്പിച്ചു
ക്വിറ്റ് ഇന്ത്യാ സമരത്തിൽ പങ്കെടുത്ത സ്വാതന്ത്ര്യ സമര സേനാനികൾക്ക് പ്രധാനമന്ത്രി ശ്രീ നരേന്ദ്ര മോദി ആദരാഞ്ജലികൾ അർപ്പിച്ചു. കൊളോണിയൽ ഭരണത്തിൽ നിന്ന് ഇന്ത്യയെ മോചിപ്പിക്കുന്നതിൽ ഗാന്ധിജിയുടെ നേതൃത്വത്തിൽ ക്വിറ്റ് ഇന്ത്യാ സമരം വലിയ പങ്കുവഹിച്ചുവെന്ന് ശ്രീ മോദി പറഞ്ഞു. ഈ അവസരത്തിൽ ഒരു വീഡിയോ സന്ദേശത്തിലൂടെ ശ്രീ മോദി തന്റെ ചിന്തയും പങ്കുവച്ചു.
ട്വീറ്റിൽ പ്രധാനമന്ത്രി പറഞ്ഞു :
“ക്വിറ്റ് ഇന്ത്യാ സമരത്തിൽ പങ്കെടുത്ത മഹാന്മാർക്ക് ആദരാഞ്ജലികൾ. ഗാന്ധിജിയുടെ നേതൃത്വത്തിൽ ഇന്ത്യയെ കൊളോണിയൽ ഭരണത്തിൽ നിന്ന് മോചിപ്പിക്കുന്നതിൽ ഈ പ്രസ്ഥാനം വലിയ പങ്കുവഹിച്ചു. ഇന്ന് ഇന്ത്യ ഒരേ സ്വരത്തിൽ പറയുന്നു:
അഴിമതി ഇന്ത്യയിൽ ഇല്ലാതാക്കണം
വംശവാഴ്ച്ച ഇന്ത്യയിൽ ഇല്ലാതാക്കണം
പ്രീണനം ഇന്ത്യയിൽ ഇല്ലാതാക്കണം "
ആരോഗ്യ, കുടുംബക്ഷേമ മന്ത്രാലയം
രാജ്യത്ത് ഒറ്റദിവസത്തെ രോഗമുക്തരുടെ എണ്ണം ഏറ്റവുമുയര്ന്ന നിലയില്
കഴിഞ്ഞ 24 മണിക്കൂറിനുള്ളില് രോഗമുക്തരായത് 68,584 പേര്
26 സംസ്ഥാനങ്ങളില്/കേന്ദ്രഭരണപ്രദേശങ്ങളില് രോഗമുക്തിനിരക്ക് 70 ശതമാനത്തിനുമുകളില്
.
രാജ്യത്തെ കോവിഡ് 19 മുക്തിനിരക്ക് 77%  പിന്നിട്ടു. സുഖം പ്രാപിച്ചവരുടെ എണ്ണം ചികിത്സയിലുള്ളവരുടെ എണ്ണത്തേക്കാള്  21.5 ലക്ഷത്തിലധികമായി. ചികിത്സയിലുള്ളവരുടെ 3.6 ഇരട്ടിയിലധികമാണ് രോഗമുക്തര്. രോഗബാധിതരില് 21.16% മാത്രമാണിപ്പോള് ചികിത്സയിലുള്ളത്.
ഊര്ജ്ജിത പരിശോധനയും ഫലപ്രദമായ ചികിത്സയും മറ്റു നടപടികളും രോഗമുക്തരുടെ എണ്ണം വര്ധിപ്പിക്കുകയും മരണനിരക്കു കുറയ്ക്കുകയും ചെയ്തു. ഇന്ത്യയുടെ മരണനിരക്ക്  ആഗോള ശരാശരിയായ 3.3 ശതമാനത്തേക്കാള് കുറവായത് ഫലപ്രദമായ ഇടപെടലുകളിലൂടെയാണ്. 1.75% ആണ് നിലവില് രാജ്യത്തെ കോവിഡ് മരണനിരക്ക്.
കോവിഡ് 19-മായി ബന്ധപ്പെട്ട സാങ്കേതിക പ്രശ്നങ്ങള്, മാര്ഗനിര്ദേശങ്ങള്, ഉപദേശങ്ങള് എന്നിവയുടെ ആധികാരികവും പുതിയതുമായ വിവരങ്ങള്ക്ക് ഈ വെബ്സൈറ്റ് നിരന്തരം സന്ദര്ശിക്കുക: https://www.mohfw.gov.in/ @MoHFW_INDIA
കോവിഡ് -19 മായി ബന്ധപ്പെട്ട സാങ്കേതിക അന്വേഷണങ്ങള്ക്ക് technicalquery.covid19[at]gov[dot]in എന്ന ഇ-മെയിലില് ബന്ധപ്പെടുക. മറ്റ് അന്വേഷണങ്ങള്ക്ക് ncov2019[at]gov[dot]in അല്ലെങ്കില് @CovidIndiaSeva -യില് ബന്ധപ്പെടുക.
കോവിഡ് -19 സംബന്ധിച്ച ഏത് അന്വേഷണങ്ങള്ക്കും ദയവായി കേന്ദ്ര ആരോഗ്യ- കുടുംബ ക്ഷേമ മന്ത്രാലയത്തിന്റെ ഹെല്പ്പ് ലൈന് നമ്പരായ +91 11 23978046 ല് വിളിക്കുക; അല്ലെങ്കില് ടോള് ഫ്രീ നമ്പറായ 1075 ല് ബന്ധപ്പെടുക. കോവിഡ് 19 സംബന്ധിച്ച സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും ഹെല്പ് ലൈന് നമ്പരുകള് ഈ ലിങ്കില് ലഭ്യമാണ്:
https://www.mohfw.gov.in/pdf/coronvavirushelplinenumber.pdf.
രാജ്യരക്ഷാ മന്ത്രാലയം
'എയറോ ഇന്ത്യ 21' വെബ്സൈറ്റ് പ്രതിരോധ മന്ത്രി ഉദ്ഘാടനം ചെയ്തു
പതിമൂന്നാമത്'എയ്റോഇന്ത്യ 21 'വ്യോമാഭ്യാസ പ്രദർശനം ബംഗളൂരുവിലെ എലഹങ്ക, വ്യോമ സേനാ താവളത്തിൽ 2021 ഫെബ്രുവരി മൂന്ന് മുതൽ ഏഴ് വരെ നടക്കുo. ഇന്ന് ന്യൂഡൽഹിയിൽ എയറോ ഇന്ത്യ21ന്റെ വെബ്സൈറ്റ് പ്രതിരോധ മന്ത്രി ശ്രീ രാജ് നാഥ് സിംഗ് ഉദ്ഘാടനം ചെയ്തു.
ഏഷ്യയിലെ ഏറ്റവും വലിയ വ്യോമാഭ്യാസ പ്രദർശനമാണ് എയ്റോ ഇന്ത്യ. പ്രദർശനത്തിൽ പങ്കെടുക്കുന്നവർക്കും സന്ദർശകർക്കും ആവശ്യമായ എല്ലാ ഓൺലൈൻ സേവനങ്ങളും വെബ്സൈറ്റിൽ ലഭ്യമാക്കും. ഇതുകൂടാതെ പ്രതിരോധ മന്ത്രാലയത്തിന്റെ സമീപകാല നയങ്ങൾ, സംരംഭങ്ങൾ, തദ്ദേശീയ നിർമ്മിതമായ ഹെലികോപ്റ്ററുകൾ, എയർ ക്രാഫ്റ്റ് എന്നിവയുടെ വിശദാംശങ്ങൾ വെബ്സൈറ്റിൽ ഉൾപ്പെടുത്തിയിട്ടുണ്ട്.
പ്രദർശനത്തിൽ പങ്കെടുക്കുവാൻ താല്പര്യമുള്ളവർക്ക് അവരുടെ ആവശ്യാനുസരണo വെബ്സൈറ്റിൽ രജിസ്റ്റർ ചെയ്ത് സ്ഥലം ബുക്ക് ചെയ്യാം. ആദ്യം വരുന്നവർക്ക് ആദ്യം എന്ന ക്രമത്തിലാണ് സേവനം ലഭ്യമാക്കുക. എല്ലാ പണമിടപാടുകളും വെബ്സൈറ്റ് വഴിയായിരിക്കും. 2020 ഒക്ടോബർ 31നു മുൻപ് ബുക്ക് ചെയ്യുന്നവർക്ക് പ്രത്യേക കിഴിവ് ലഭിക്കും.
(സന്ദർശകർക്കും പ്രദർശനം കാണുന്നതിനുള്ള ടിക്കറ്റുകൾ ഓൺലൈനായി വാങ്ങാം. തങ്ങളുടെ പ്രസിദ്ധീകരണങ്ങൾ സർക്കുലേറ്റ് ചെയ്യാൻ ഉദ്ദേശിക്കുന്ന മാധ്യമങ്ങൾക്കും പ്രദർശനം റിപ്പോർട്ട് ചെയ്യുന്ന മാധ്യമപ്രവർത്തകർക്കും വെബ്സൈറ്റ് വഴി രജിസ്റ്റർ ചെയ്യാനാകും. അഭിപ്രായങ്ങളും സംശയങ്ങളും വെബ്സൈറ്റിൽ ക്രമീകരിച്ചിരിക്കുന്ന പ്രത്യേക സംവിധാനത്തിൽ രേഖപ്പെടുത്താവുന്നതാണ്.കൂടാതെ പരിപാടിയുടെ സുരക്ഷിതമായ നടത്തിപ്പിന് സ്വീകരിക്കുന്ന ആരോഗ്യ പ്രോട്ടോകോൾ വെബ്സൈറ്റിൽ ഉൾപ്പെടുത്തിയിട്ടുണ്ട്.
പ്രധാനമന്ത്രിയുടെ ഓഫീസ്
ഭഗവാൻ ബിർസാ മുണ്ടയ്ക്ക് ജന്മദിനത്തിൽ പ്രധാനമന്ത്രി പ്രണാമമർപ്പിച്ചു
ഭഗവാൻ ബിർസാമുണ്ടയ്ക്ക് ജന്മദിനത്തിൽ പ്രധാനമന്ത്രി ശ്രീ നരേന്ദ്ര മോദി പ്രണാമമർപ്പിച്ചു.
പ്രധാനമന്ത്രിയുടെ ഓഫീസ്
യുഎസിലെ പ്രമുഖ ആരോഗ്യ വിദഗ്ധരുമായി പ്രധാനമന്ത്രിയുടെ കൂടിക്കാഴ്ച
പ്രധാനമന്ത്രി ശ്രീ നരേന്ദ്ര മോദി ഇന്ന് അമേരിക്കയിലെ ന്യൂയോർക്കിൽ ആരോഗ്യ മേഖലയിലെ പ്രമുഖ യുഎസ് വിദഗ്ധരുമായി കൂടിക്കാഴ്ച നടത്തി.
ഗുണനിലവാരമുള്ള ആരോഗ്യ സംരക്ഷണത്തിനായി ഡിജിറ്റൽ സാങ്കേതികവിദ്യകളുടെ ഉപയോഗം, സംയോജിത വൈദ്യശാസ്ത്രത്തിൽ കൂടുതൽ ശ്രദ്ധ, മെച്ചപ്പെട്ട ആരോഗ്യ സംരക്ഷണ തയ്യാറെടുപ്പ് എന്നിവ ഉൾപ്പെടെ ആരോഗ്യ മേഖലയുമായി ബന്ധപ്പെട്ട വിവിധ വിഷയങ്ങൾ പ്രധാനമന്ത്രിയും വിദഗ്ധരും ചർച്ച ചെയ്തു.
ആശയവിനിമയത്തിൽ പങ്കെടുത്ത വിദഗ്ധരുടെ വിശദാംശങ്ങൾ താഴെ കൊടുക്കുന്നു:
- ഡോ. പീറ്റർ ഹോട്ടെസ്, ടെക്സാസിലെ നാഷണൽ സ്കൂൾ ഓഫ് ട്രോപ്പിക്കൽ മെഡിസിൻ സ്ഥാപക ഡീൻ
- ഡോ. സുനിൽ എ. ഡേവിഡ്, ടെക്സസ് ആസ്ഥാനമായുള്ള വിറോവാക്സിന്റെ സിഇഒ
- ജനറൽ കാറ്റലിസ്റ്റിന്റെ ഉപദേഷ്ടാവ് സ്റ്റീഫൻ ക്ലാസ്കോ ഡോ
- ഡോ. ലോട്ടൺ ആർ. ബേൺസ്, ഹെൽത്ത് കെയർ മാനേജ്മെന്റ് പ്രൊഫസർ, വാർട്ടൺ സ്കൂൾ, പെൻസിൽവാനിയ യൂണിവേഴ്സിറ്റി
- ഡോ. വിവിയൻ എസ്. ലീ, വെരിലി ലൈഫ് സയൻസസ് സ്ഥാപക പ്രസിഡന്റ്
- ജോൺസ് ഹോപ്കിൻസ് ബ്ലൂംബെർഗ് സ്കൂൾ ഓഫ് പബ്ലിക് ഹെൽത്ത്, ജോൺസ് ഹോപ്കിൻസ് സ്കൂൾ ഓഫ് മെഡിസിൻ എന്നിവയിലെ ഫിസിഷ്യനും നോബൽ സമ്മാന ജേതാവും മോളിക്യുലാർ ബയോളജിസ്റ്റുമായ ഡോ. പീറ്റർ ആഗ്രേ.
--ND--
(